Sawise tekan Bandara Adisucipto Yogyakarta, Ibu wus nunggu aku ing sangarepe lawang metu. Aku banjur mlayu nyedhaki ibu lan ngekep kanthi rasa tresna. Rasa kangen kang ora bisa katahan nuwuhake eluh kang mbrebes mili ana pipi. Ora ketemu ibu 2 taun rasane kaya ora ketemu puluhan taun. Kangenku mari sawise weruh praene ibu kang sumringah. Esem manis ing pasuryane nuwuhake rasa ayem lan tentrem ing ati.
